Diari Oficial de la Generalitat Valenciana


Sumari del DOGV 4468, del 27-03-2003 (2003/3269)

RESOLUCIÓ de 14 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/3269


Data del document
:   14-03-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * catàleg
    * patrimoni cultural
    * arxiu
    * cooperació administrativa
    * administració central

RESOLUCIÓ de 14 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Educació, Cultura i Esport i la Generalitat Valenciana per a la realització del Cens del Patrimoni Documental Valencià. [2003/X3269]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Generalitat Valenciana, el 28 d'octubre de 2002, un Conveni de col·laboració per a la realització del Cens del Patrimoni Documental Valencià, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit al Registre de Convenis amb el número 0188/2003, i que figura com a annex d'aquesta resolució.
  
València, 14 de març de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Educació, Cultura i Esport i la Generalitat Valenciana, per a la realització del cens del patrimoni documental valencià
  
A Madrid, a 28 de octubre de 2002
  
D'una part: l'Excma. senyora Sra. Pilar del Castillo Vera, ministra d'Educació Cultura i Esport, en nom i representació del citat departament ministerial, en virtut del que establix l'article 13 de la Llei 6/1997, de 14 d'abril, d'Organització i Funcionament de l'administració General de l'Estat i conforme a l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999.
  
D'una altra part: l'Hble senyor D. Manuel Tarancón Fandos, conseller de Cultura i Educació de la Generalitat Valenciana, actuant en nom i representació d'esta, conforme a l'acord adoptat pel Consell de la Generalitat Valenciana de data de 1 d'octubre de 2002.
  
EXPOSEN
  
I. Conforme a l'art. 51 de la Llei 16/1985, de 25 de juny, de Patrimoni Històric Espanyol, l'administració de l'Estat (Ministeri d'Educació Cultura i Esport), en col·laboració amb les altres Administracions competents, confeccionarà el Cens dels Béns integrants del Patrimoni Documental.
  
En aplicació del Reial Decret 111/1986, de 10 de gener, de desenrotllament parcial de la Llei 16/1985 (modificat pel RD 64/1994, de 21 de gener), articles 35 al 39, el dit Cens està adscrit a la Direcció General del Llibre, Arxius i Biblioteques del Ministeri d'Educació, Cultura i Esport, el qual, per a facilitar-ne l'elaboració, pot establir Convenis de col·laboració amb les Comunitats Autònomes.
  
II. Així mateix, conforme a l'art. 78 de la Llei 4/1998, d'11 de juny, de la Generalitat Valenciana, del Patrimoni Cultural Valencià, la Conselleria de Cultura i Educació, en col·laboració amb les altres administracions públiques, elaborarà el Cens del Patrimoni Documental Valencià.
  
En compliment de l'exposat, ambdós parts han acordat subscriure el present Conveni que es regirà per les següents:
  
CLÀUSULES
  
Primera. Objecte del conveni
  
És objecte del present Conveni establir la col·laboració d'ambdós parts per a impulsar l'elaboració del Cens del Patrimoni Documental Valencià i del Cens-Guia dels Arxius Espanyols.
  
Segona. Desenrotllament de l'objecte del conveni
  
1. Programa anual d'actuació: ambdós parts establiran de mutu acord un programa anual de treball per a l'arreplegada, transmissió i actualització de les dades, en el que s'especificarà l'àmbit concret d'actuació.
  
2. Remissió de les dades: la Generalitat Valenciana remetrà a la Direcció General del Llibre, Arxius i Biblioteques del Ministeri d'Educació, Cultura i Esport les dades recopilades en suport tradicional (paper) o en suport informàtic, segons formulari o qüestionari elaborat per la dita Direcció General del Llibre, Arxius i Biblioteques, Subdirecció General dels Arxius Estatals.
  
La Direcció General del llibre, Arxius i Biblioteques, al seu torn, remetrà una còpia de les dades recopilades i ja processades pel Cens-Guia d'Arxius per a la seua incorporació a la base de dades del Cens del Patrimoni Documental Valencià de la Comunitat Autònoma Valenciana, així com totes aquelles actualitzacions que, si és procedent, s'hagueren realitzat per ambdós parts, no previstes en el programa anual de treball.
  
Tercera. Finançament de l'objecte del conveni
  
1. Ambdós parts fixaran, anualment, en funció de les disponibilitats pressupostàries, les aportacions econòmiques per al finançament de l'objecte del Conveni, per mitjà d'un annex al mateix.
  
Per a la fixació de la seua aportació anual, el Ministeri d'Educació, Cultura i Esport tindrà en compte la memòria anual o avaluació dels treballs, prevista en la clàusula sexta.
  
2. Per a enguany 2002, la Comunitat Autònoma Valenciana aportarà el 70 per cent del total que s'invertisca en la confecció del Cens del Patrimoni Documental Valencià, que correspondrà al pagament del personal catalogador, i que es finançarà a càrrec del capítol II i IV del programa 452.10.
  
El Ministeri d'Educació, Cultura i Esport, aportarà el 30 per cent restant per al mateix concepte.
  
Ambdós parts quantifiquen l'import total, per a enguany, en 20.024 euros, dels quals corresponen al Ministeri d'Educació, Cultura i Esport 6.000 euros i a la Comunitat Autònoma Valenciana 14.024 euros.
  
3. Conforme a la normativa de disciplina pressupostària, la Comunitat Autònoma certificarà al Ministeri d'Educació, Cultura i Esport tant l'execució material de l'objecte del Conveni com que les quantitats aportades per ambdós parts han sigut invertides en el pagament del personal catalogador dins del primer trimestre de l'any següent al de l'aportació de les mateixes.
  
Quarta. Difusió dels Censos del Patrimoni Documental
  
Ambdós parts podran difondre, en la forma que desitgen, les bases de dades dels seus respectius censos de patrimoni documental, atenint-se al que establix l'art. 39 del RD 111/1986.
  
En les accions de difusió haurà d'incloure's la referència a la col·laboració d'ambdós parts.
  
Si la difusió es realitza a través d'una publicació impresa haurà de figurar el logotip o símbol d'ambdós parts d'acord amb les seues respectives normes d'identitat gràfica.
  
Quinta. Comissió de seguiment
  
Conforme al que establix l'art. 6.3 de la Llei de Règim Jurídic de les Administracions Públiques i del Procediment Administratiu Comú, es crea una Comissió que resoldrà els problemes d'interpel·lació, compliment i desenrotllament del present Conveni. La dita Comissió es constituirà a partir de la firma del mateix i estarà constituïda per tres representants designats per cada una de les parts, un dels quals, en el que respecta al Ministeri d'Educació, Cultura i Esport, serà el representant del Delegat del Govern a la Comunitat Autònoma.
  
Esta representació podrà ampliar-se si, ambdós parts, ho estimen necessari.
  
Sexta. Avaluació o memòria anual
  
A través de la Comissió de seguiment prevista en la clàusula anterior, es realitzarà una memòria anual amb l'avaluació del compliment del programa d'actuació, previst en la clàusula segona, així com de la justificació o correcta aplicació del gasto compromés.
  
Sèptima. Entrada en vigor, vigència i modificació del conveni
  
1. Vigència del conveni: El present conveni entrarà en vigor a partir de la firma del mateix, i tindrà una durada de cinc anys. La seua vigència està supeditada a la realització del seu objecte. No obstant això, per a la fixació anual de les quantitats econòmiques que es comprometen, en funció de les disponibilitats pressupostàries, es firmaran els corresponents annexos.
  
2. Modificació: Per a una millor realització de l'objecte del Conveni, les parts, de mutu acord, podran modificar-ho.
  
En prova de conformitat, ho firmen les parts en el lloc i data «ut supra».
  
Pel ministeri d'Educació, Cultura i Esport,
  
PILAR DEL CASTILLO VERA
  
Per la Conselleria de Cultura i Educació,
  
MANUEL TARANCÓN FANDOS